Այգեձոր (Սյունիքի մարզ)

Այգեձոր (նախկինում` Փուշկագ), գյուղ Հայաստանի Հանրապետության Սյունիքի մարզի Մեղրու տարածաշրջանում, Մեղրի քաղաքից մոտ 8 կմ հյուսիս-արևմուտք, Մեղրի գետի աջ ափին, ծովի մակարդակից մոտ 1120 մ բարձրության վրա։ Հեռավորությունը մարզկենտրոնից ճանապարհով կազմում է մոտ 61 կմ։ Բնակչությունը` 9 մարդ (2011), հայեր։

Փուշկագ ընդգրկված է եղել Ցարական Ռուսաստանի Ելիզավետպոլի նահանգի Զանգեզուրի գավառում։ Խորհրդային տարիներին մասն է կազմել Հայկական ԽՍՀ Մեղրու գավառի, իսկ 1930 թվականից` Մեղրու շրջանի։ 1995 թվականից մտնում է ՀՀ Սյունիքի մարզի մեջ` հարևան Թխկուտ և Վարդանիձոր գյուղերի հետ կազմելով Վարդանիձոր համայնքը։

Բնակչություն 
Ըստ ՀՀ 2011 թ. մարդահամարի արդյունքների` Այգեձորի մշտական բնակչությունը կազմել է 9, առկա բնակչությունը` 14 մարդ։ Մինչև 1988-1989 թթ. գյուղը բնակեցված էին ադրբեջանցիներով, այնուհետ` հայերով։ Այգեձորի բնակչության փոփոխությունը ժամանակի ընթացքում` ստորև.

Տնտեսություն 
Բնակչությունը զբաղվում է անասնապահությամբ և հողագործությամբ։

Օգտակար հանածոներ 
Շրջակայքում կան պղնձի հանքապաշարներ։

Պատմամշակութային կառույցներ 
Այգեձորի մոտ է գտնվում «Փուշկագ» ավերակ բնակավայրը։

Ծանոթագրություններ 

Սյունիքի մարզի գյուղեր